Binondo

An Binondo () iyo sarong distrito sa Manila sagkod an pigbibistong Chinatown kan syudad. An impluwensya kaini iyo lakop pasiring sa mga lugar nin Quiapo, Santa Cruz, San Nicolas, asin Tondo. Ini an pinakagurang na Chinatown sa kinaban, na namokna kaidtong 1594 kan mga Kastila bilang istaran nin mga Katolikong Tsino harani sa Intramuros na nasusuway kan Salug nin Pasig. Pigtao an posisyong ini para an mga kolonyal na awtoridad iyo masurog na mabantayan an mga migrante. Sentro na ini kan komersyo sa mga Tsino maski pa kaidtong bago an pananakop nin mga Kastila. An Binondo an sentro kan komersiya sa Manila, kun sain an gabos na klase nin negosyo kan mga Filipino-Tsino iyo minadalagan.

An mga notableng residente kan Binondo iyo kabale sinda San Lorenzo Ruiz, an Filipinong protomartir, sagkod an Benerableng Madre Ignacia del Espiritu Santo, na nagmokna kan "Congregation of the Religious of the Virgin Mary".

Etimolohiya 
Nagkapirang mga teorya an igwa sa ginikanan kan ngarang "Binondo", sagkod man kan "Tondo", na saiyang kataid-distrito. An Filipinong Nasyunal na Artista na si Nick Joaquin iyo nagtutubod na an ngaran iyo gikan sa arkeyikong baybay kan Tagalog na terminong  "binondoc" (modernong ortograpiya: binundók), o mabukid, huli sa orihinal na bukidon na kadagaan kan Binondo.  An Pranses na linguista na si Jean-Paul Potet, sa saiyang bersyon, nagtutubod na ini hale sa mga bakawan sa salug (Aegiceras corniculatum), na kaidto iyo inaapod na "tundok" ("tinduk-tindukan" sa ngunyan), na iyo an pinakaposibleng ginikanan kan termino, kabale an prefix na 'Bi-" sa "Binondo" huli sa lokasyon kan Binondo relatibo sa Tondo.

Mga Barangay
An pinakadakulang barangay sa Binondo iyo an Barangay 292.
Zone 27: 287, 288, 289, 290, 291
Zone 28: 292, 293, 294, 295, 296

Lugar nin interes sagkod kasibotan 

Plaza San Lorenzo Ruiz
Simbahan nin Binondo
Kalye Escolta
Kalye Ongpin - nagkapirang mga Tsinong tindahan, establisyimento, sagkod ispasyo para sa komersyo an mahihiling sa lugar na ini.
Tsinong Bagong Taon
Lucky Chinatown Mall
Arko nin Chinatown
Jones Bridge

Sa literatura
An Binondo iyo namensyon nin pirang beses sa mga nobela ni Dr. José Rizal, arug kan sa Noli Me Tangere sagkod an El Filibusterismo.

Kataytayan nin mga ladawan

Hilingon man 

 Simbahan nin Binondo
 Manila
 San Lorenzo Ruiz

Toltolan